C 286/7

Pranešimo apie vyno sektoriaus produkto specifikacijos standartinio pakeitimo patvirtinimą paskelbimas pagal Komisijos deleguotojo reglamento (ES) 2019/33 17 straipsnio 2 ir 3 dalis

(2020/C 286/04)

Šis pranešimas skelbiamas pagal Komisijos deleguotojo reglamento (ES) 2019/33 (1) 17 straipsnio 5 dalį.

PRANEŠIMAS APIE STANDARTINIO PAKEITIMO PATVIRTINIMĄ

„Thermenregion“

Nuorodos numeris: PDO-AT-A0229-AM01

Pranešimo data: 2020 2 21

PATVIRTINTO PAKEITIMO APRAŠYMAS IR PAGRINDIMAS

Aprašymas ir pagrindimas

Dėl Vynuogynų registro suderinimo su Integruotąja administravimo ir kontrolės sistema turi būti pakoreguojamas maksimalus kiekis iš hektaro.

BENDRASIS DOKUMENTAS

1. Produkto pavadinimas

„Thermenregion“

2. Geografinės nuorodos tipas

SKVN – saugoma kilmės vietos nuoroda

3. Vyno sektoriaus produkto kategorija

1. Vynas

5. Rūšinis putojantis vynas

4. Vyno (-ų) aprašymas

Kilmės vietos nuoroda „Thermenregion“ gali būti suteikiama vynui ir rūšiniam putojančiam vynui, vis dėlto rūšiniam putojančiam vynui ji suteikiama labai retai. Daugiau susijusios informacijos nurodyta produkto specifikacijoje.

Bendrosios analitinės savybės Didžiausia visuminė alkoholio koncentracija (tūrio %) Mažiausia faktinė alkoholio koncentracija (tūrio %) Mažiausias bendrasis rūgštingumas Didžiausias lakusis rūgštingumas (miliekvivalentais viename litre) Didžiausias bendras sieros dioksido kiekis (miligramais viename litre)

5. Vyno gamybos metodai

a) Pagrindiniai vynininkystės metodai

Atitinkamas vynų gamybos apribojimas

Gaminant vynus su kilmės vietos nuoroda „Thermenregion“ leidžiama taikyti visus vynams su saugoma kilmės vietos nuoroda numatytus vynininkystės metodus, nurodytus Komisijos deleguotajame reglamente (ES) 2019/934 arba Komisijos įgyvendinimo reglamente (ES) 2019/935, išskyrus apdorojimą kalio sorbatu ir dimetildikarbonatu. Galima mažinti vynų rūgštingumą pagal Komisijos deleguotojo reglamento (ES) 2019/934 arba Komisijos įgyvendinimo reglamento (ES) 2019/935 reikalavimus. Sprendimą dėl galimo parūgštinimo priima federalinis žemės ūkio, regionų ir turizmo ministras, atsižvelgdamas į oro sąlygas vegetacijos laikotarpiu. Galimo parūgštinimo sąlygos grindžiamos Komisijos deleguotojo reglamento (ES) 2019/934 arba Komisijos įgyvendinimo reglamento (ES) 2019/935 reikalavimais.

Konkretūs vynininkystės metodai (įskaitant sodrinimą) priklauso nuo pasirinkto tradicinio gamybos būdo ir yra nurodyti produkto specifikacijoje.

b) Didžiausias gamybos kiekis

10 000 kilogramų vynuogių iš hektaro

6. Nustatyta geografinė vietovė

Kilmės vietos nuorodos „Thermenregion“ teritorija apima Žemutinės Austrijos miestą Vyner Noištatą, taip pat Badeno, Mėdlingo, Noinkircheno ir Vyner Noištato administracinius rajonus.

7. Pagrindinė (-ės) vyninių vynuogių veislė (-ės)

‘St. Laurent’

‘Blauer Burgunder’ – ‘Pinot Noir’

‘Rotgipfler’

8. Ryšys (-iai) su geografine vietove

Terminių šaltinių vynuogių auginimo regionas driekiasi į pietus nuo Vienos, per kalvų, iš kurių aukščiausia – Aningeris, grandinę, iki Badeno pietinės dalies. Šiame vynuogių auginimo regione vyrauja sunkūs, smėlingi ir priemolingi, dažnai akmenuoti ant klintinio pagrindo slūgsantys rudžemiai ir žvyringi dirvožemiai, kuriuose gausu klinčių. Regionui būdingi vynuogynų dirvožemių skirtumai: sunkūs, kartais labai kalkingi dirvožemiai šiaurvakarinės dalies šlaituose yra labai tinkami baltajam vynui gaminti, ypač iš klasikinių Gumpoldskircheno vynuogių veislių ‘Zierfandler’, ‘Rotgipfler’ ir ‘Neuburger’; taip pat gali būti gaminami įdomaus skonio vynai iš veislių ‘Weissburgunder’, ‘Chardonnay’ ir ‘Traminer’. Be nedidelių raudonojo vyno gamybos vietų Zose ir Bad Feslau, aukštos kokybės raudonasis vynas visų pirma gaminamas Tatendorfo savivaldybėje ir aplinkinėse vynuogių auginimo vietovėse, kuriose vyrauja skurdus žvyringas dirvožemis. Terminių šaltinių regioną nuo šaltų šiaurinių vėjų saugo Vienos miškas. Vidutinė metinė temperatūra yra šiek tiek žemesnė nei 10 °C, metinis kritulių kiekis – apie 650°mm, o saulė per metus šviečia 1°800 valandų. Klimatui būdingos gana šaltos žiemos ir sausos, karštos vasaros.

Terminių šaltinių vynuogių auginimo regiono gamybos struktūrai būdinga tai, kad vyrauja šeimyniniai vynininkystės ūkiai, daugiausia perdirbantys savo užaugintas vynuoges ir taip pat dažnai parduodantys produkciją tiesiogiai iš ūkio. Vynininkystę sieja glaudus ryšys su išplėtotu turizmu. Be šeimyninių ūkių, dar yra kelios didelės įmonės (vyno daryklos ir vyndarių kooperatyvai).

Vynmedžiai formuojami beveik vien tik aukšti, rišant prie vielos rėmo.

9. Kitos pagrindinės sąlygos (išpilstymas, ženklinimas, kiti reikalavimai)

Teisinis pagrindas:

Nacionalinės teisės aktai

Papildomos sąlygos rūšis:

Su gamyba nustatytoje geografinėje vietovėje susijusi nukrypti leidžianti nuostata

Sąlygos aprašymas:

Išskyrus rūšinį putojantį vyną, putojantį vyną „Sekt“ arba putojantį vyną „Hauersekt“, vynas su kilmės vietos nuoroda „Thermenregion“ pagal Austrijos vynų įstatymą rinkai gali būti pateikiamas tik nurodant oficialųjį patikrinimo numerį. Norint gauti oficialųjį patikrinimo numerį, turi būti atlikti kiekvieno vyno, kurį ketinama pateikti rinkai su kilmės vietos nuoroda „Thermenregion“, mėginių analitinių ir juslinių savybių tyrimai (sistemingas tikrinimas) (žr. produkto specifikaciją).

Nuoroda į produkto specifikaciją

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) OL L 9, 2019 1 11, p. 2.